b"\n_START_ARTICLE_\nPera de Lleida\n_START_PARAGRAPH_\nPera de Lleida \xc3\xa9s una Denominaci\xc3\xb3 d'origen protegida del fruit de l\xe2\x80\x99esp\xc3\xa8cie de Perera Pyrus communis L en les seves varietats Llimonera, Blanquilla i Conference; a c\xc3\xa0rrec del Consell Regulador de la Denominaci\xc3\xb3 d'Origen Protegida Pera de Lleida._NEWLINE_La zona de producci\xc3\xb3 de les peres de Lleida t\xc3\xa9 un microclima caracter\xc3\xadstic molt favorable per al cultiu de la pera i compr\xc3\xa8n tota la comarca del Pla d'Urgell i alguns municipis de les comarques de Les Garrigues, La Noguera, El Segri\xc3\xa0 i l'Urgell._NEWLINE_Sota aquesta DOP es conreen i distribueixen peres pertanyents a les categories comercials Primera i Extra destinades exclusivament al seu consum en fresc. Han de presentar uns criteris de qualitat m\xc3\xadnims abans de la recol\xc2\xb7lecci\xc3\xb3, especialment un alt grau de sucres, un calibre m\xc3\xadnim i un color adient en general, i un tipus de Russeting menys uniforme, m\xc3\xa9s r\xc3\xbastic i de forma m\xc3\xa9s arrodonida en el cas de la varietat Conference._NEWLINE_Les peres protegides per la DOP Pera de Lleida destaquen nutricionalment per la seva elevada aportaci\xc3\xb3 d'aigua, fibra i potassi, aix\xc3\xad com per la pres\xc3\xa8ncia de vitamines del Grup B en petites quantitats. S\xc3\xb3n suaument astringents per la seva composici\xc3\xb3 de tanins amb efectes antiinflamatoris; i aix\xc3\xb2 les fa beneficioses un cop cuita com a remei de la diarrea, la gastritis i les \xc3\xbalceres. La Pera \xc3\xa9s diur\xc3\xa8tica ajudant en cas de retenci\xc3\xb3 de l\xc3\xadquids i recomanable per als diab\xc3\xa8tics gr\xc3\xa0cies al seu baix contingut en hidrats de carboni."